เนื่องด้วยการกลับไทยรอบล่าสุดได้มีโอกาสไปเยี่ยมเยือนร้านที่ชื่อเสียงโด่งดังร้านนี้
แม้ว่าจะแค่แวะเข้าไปไม่ถึงชั่วโมง แต่ก็ประทับใจมากครับ

ชื่อเสียงที่ได้ยินมาก็พอจับใจความคร่าวๆได้ 2-3 ท้อปปิคดังนี้
1. ไฮโซหรูหรา 2. ราคาแพงเซเลปเพียบ 3. แหล่งรวมหนุ่มหล่อสาวสวย
และแล้วโอากาสที่จะได้มาพิสูจน์คำร่ำลือก็มาถึง ในค่ำคืนเมดเลย์ร้านท่องราตรีคืนนี้
(เริ่มต้นด้วย โซฟาแดง(เกษตร-นวม.) ฟาลา, เซอร์เพซ, เดโม่, ฟั้งกี้ และเซฟเฮาส์)
แต่ไฮไลท์มันอยู่ที่ร้านนี้ ที่เข้าไปแล้วไม่อยากจะกลับออกมาเลย

ฟาลาเบลล่า เป็นร้านอาหารกึ่งผับ (ซึ่งพอตกดึกมันผับชัดๆ)
ร้านกว้างขวางใหญ่โต ตกแต่งในสไตล์หรูหรา มีระดับครับ
จุดอ่อนอย่างเดียวของร้านนี้คือ มีบริเวณที่จอดรถไม่มากครับ
ทำให้แขกผู้ที่มาช้าต้องระเห็ดไปจอดตามฟุตบาททั้งสองฝั่งถนน
(ซึ่งผมเองก็เป็นหนึ่งในนั้น เข้าไปก็แอบห่วงรถหน่อยๆนะ)

ร้านนี้จัดอีเวนท์บ่อยๆ ซึ่งในคืนที่ผมไปนั้นก็มีการจัดคอนเสิร์ตสิงโต นำโชคด้วย
ไปถึงก็สี่ทุ่มแล้ว ซื้อบัตรหน้างานเข้าไปกับพี่ที่มาด้วยกัน คนละ 200 บาท
นับว่าถูกมากครับ ได้ชมคอนเสิร์ต แถมยังแลกดริ้งได้อีก 1 ชนิดครับ
(หลายๆคนบอกว่าร้านนี้แพง ก่อนเข้าร้านผมไปกดเงินสดสามสี่พันเผื่อไว้ก่อน
แต่พอเข้าไปก็พบว่าคิดผิด จริงๆแล้วราคาก็ไม่ได้สูงอย่างที่คิดเลยคับ
เปิดเหล้าขวดละพัน มิกเซอร์อาจแพงกว่าข้างนอกหน่อย
แต่ก็คุ้มที่จะจ่ายให้กับบรรยากาศและสังคมของร้านนี้ครับ)
เข้าไปก็ผู้คนเริ่มแน่นร้านแล้ว พื้นที่ในร้านถูกจัดเป็นสัดส่วนอย่างดี
มีทั้งห้องอาหารกระจกติดแอร์ ที่เมื่ออิ่มอร่อยแล้วก็สามารถจิบไวน์มองดูบรรยากาศต่อได้เลย
มีโซนหน้าเวทีที่แด๊นซ์กระจายได้โดยไม่ต้องสนสิ่งใด
ส่วนใครที่อยากซึมซับบรรยากาศแต่ไม่ใคร่ออกสเต็ปนั้นก็จับจองพื้นที่ด้านข้าง
ซึ่งเป็นโซฟาแบ่งเป็นส่วนๆให้ความเป็นส่วนตัวได้บ้าง
ถัดมาคือที่นั่งแบบบาร์ เหมาะสำหรับนั่งจิบเบียร์ชีลๆครับ

แขกภายในร้านจัดเป็นนักศึกษามหาลัยปีใกล้จบ และวัยเริ่มทำงานโดยส่วนใหญ่
ซึ่งจุดนี้ผมว่าเป็นอะไรที่ดีมาก ทุกคนมีวุฒิภาวะเป็นผู้ใหญ่ ทำให้ดื่มด้วยกันอย่างไม่เกิดปัญหา
ส่วนเรื่องหน้าตานี่ผมให้คะแนนเกือบเต็มสิบไปเลยครับ สมกับที่ได้ยินมาจริงๆ
สังเกตได้จากบรรดาเซเลป และดารา มากหน้าหลายตาที่พบในวันนั้น
แถมยังได้เจอเพื่อนๆคนรู้จักอีกหลายคนเลย เป็นสถานที่ที่เหมาะสำหรับพวกผมจริงๆ
ร้านนี้ต้องมีครั้งที่สอง สาม สี่ และมากกว่านั้นแน่ ตอนนี้อยากกลับไทยใจจะแย่แล้วครับ ฮ่าๆๆ

"ร้านนี้เด็ดจริง ต้องโดนอีก"